**Синдикална организација самосталног**

 **синдиката Народна банка Србије**

**Број:**

**Датум:**

На основу члана 17. и 47. став 2. Правила синдикалне организације самосталног синдиката Народна банка Србије, Одбор Синдикалне организације самосталног синдиката Народна банка Србије , на седници одржаној дана 26. фебруара 2014. године, усвојио је:

**П Р А В И Л Н И К**

**о додели новчаних позајмица члановима Синдикалне организације самосталног синдиката Народна банка Србије**

**Члан 1.**

 Овим Правилником уређују се основни критеријуми, поступак и износ новчаних позајмица за чланове Синдикалне организације самосталног синдиката Народна банка Србије.

 **Члан 2.**

 Право на новчану помоћ може остварити члан Синдикалне организације самосталног синдиката Народна банка Србије , уколико испуњава основне критеријуме за доделу новчане помоћи и то:

а) ако је члан само Синдикалне организације самосталног синдиката Народна банка Србије или

б) члан који је био члан неког другог синдиката, у ком случају стиче право на новчану позајмицу по истеку шест месеци чланства у Синдикалној организацији самосталног синдиката Народна банка Србије. **Члан 3.**

Право на новчану позаjмицу из средстава синдикалне чланарине може остварити члан Синдикалне организације самосталног синдиката Народна банка Србије, уколико испуњава основне критеријуме из члана 2. овог Правилника

**Члан 4.**

Позајмица се одобрава члану Синдикалне организације у износу од 5.000,00 до 35.000,00 динара, са роком враћања у 10 месечних рата / или 20 полумесечних рата/.

На почетку године Одбор доноси Одлуку о висини новчане позајмице за ту календарску годину.

**Члан 5.**

Захтев-молба за новчану позајмицу доставља се у писаном облику Одбору Синдикалне организације.

Редослед додељивања новчаних позајмица утврђује Комисија за утврђивање редоследа додељивања новчаних позајмица , а према редоследу пријављивања (датум из деловодне књиге,...) уз уважавање социјалног момента и потреба члана синдикалне организације који подноси захтев-молбу.

**Члан 6.**

 Налог за исплату новчане позајмице у зависности од расположивих средстава, одобрава Председник Синдикалне организације или лице које одреди Председник.

**Члан 7.**

Члан Синдикалне организације приликом подизања новчане позајмице потписује Изјаву сагласност да се од његове зараде врши обустава.

Изјаве – сагласности чланова Синдикалне организације који су подигли новчану позајмицу, Председник Синдикалне организације или лице које одреди Председник, доставља Обрачунској служби по истеку месеца за претходни месец, а обустава се врши од првог и/или другог дела зараде, (у зависности од програмских могућности обрачунске службе).

**Члан 8.**

 Члан Синдикалне организације стиче право на нову позајмицу пошто отплати претходну.

**Члан 9.**

 Уколико члан Синдикалне организације жели да иступи из чланства, пре исчлањења, дужан је да измири своју обавезу у висини преосталог дуга.

Уколико члан Синдикалне организације стекне право за одлазак у пензију, или по основу организационог вишка, дужан је да измири своју обавезу од последње плате у висини преосталог дуга.

 Уколико наступи смртни случај члана, преостали ненаплаћени износ позајмице Одбор Синдикалне организације пренеће на трошак материјалне помоћи члана Синдикалне организације.

 **Члан 10.**

 Евиденцију чланова којима је одобрена позамица на основу Изјава које се потписују у 2 примерка, Одбор Синдикалне организације (по налогу Председника) и обрачунска служба, а одговорност из чланова 4.. и 9. став 1. и 2. пада на лице које претходно одреди Председник Синдикалне организације.

 **Члан 11.**

 Овај Правилник ступа на снагу даном доношења.

Измене и допуне Правилника могу се вршити према потреби на основу писаних иницијатива и предлога чланова Синдикалне организације или чланова Одбора Синдикалне организације, као и чланова Надзорног одбора.

 Надзорни одбор Синдикалне организације има право увида у расподелу чланарине као и наменско трошење средстава, а најмање једном годишње пре годишњег извештаја упознаје се са применом Правилника и резултатима оствареним у току календарске године, на основу чега даје мишљење, а може дати и предлоге и сугестије за будући рад.

 ПРЕДСЕДНИК СОСС НБС

 Марија Бугарчић

И З Ј А В А

(САГЛАСНОСТ ЗА ОДБИТАК ОД ЗАРАДЕ)

Ја\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, дана\_\_\_\_\_\_\_\_\_\_\_\_\_\_\_ 2014. године примио-ла сам новчану позајмицу из средстава синдикалне чланарине Синдикалне организације самосталног синдиката Народна банка Србије у износу од \_\_\_\_\_\_\_\_\_\_\_\_динара, коју ћу вратити у року од \_\_\_\_\_\_месеци, односно у\_\_\_\_\_\_\_месечних /полумесечних/ рата, почев од прве наредне исплате плате, по истеку месеца у коме сам примио-ла новчану позајмицу.

Изјављујем да сам упознат-а са одредбама Правилника и да ћу их се приджавати у потпуности.

Члан сам Синдикалне организације самосталног синдиката Народна банка Србије, са потписаном приступницом и редовним одбитком чланарине од плате од \_\_\_\_\_\_\_\_\_\_\_\_\_\_године, запослен-а на пословима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Народној банци Србије.

 Име и презиме, ИБ

 \_\_\_\_\_\_\_\_\_\_\_\_\_\_\_\_\_\_\_\_\_\_\_ ( својеручни потпис)